**Zápisnica Seminár rozhodcov**

MIloslavov, 28.11.2015

1. Boris Bergendi v mene SZRK privítal účastníkov
2. Juraj Záborsky postupne preberal jednotlivé správy HR, zúčastnení správy pripomienkovali/navrhovali:

* M-SR, DT Trenčín – umiestniť na cieľové bóje červené zástavy podľa pravidiel RK,
* Pohár Interu – pre rozhodcovskú činnosť značne neprehľadné situácie v mieste štartu a cieľa počas prechodov veľmi blízko umiestnenými obrátkami, nepresná (malá) vzdialenosť tratí na 2000m, pozícia fotofinišu značne nízko – vzdialené trate sa nedali podľa neho klasifikovať,
* Trenčianska regata – zväčšiť čísla na cieľových bójach,
* Novácka 500vka – diskusia ohľadne diskvalifikácie dievčat C1 na štarte z dôvodu straty štartovných čísiel - rozhodca má právo tak rozhodnúť. V budúcnosti pokiaľ pôjde o ojedinelé prípady predseda komisie rozhodcov odporúča zmierniť dôraz na pravidlá.
* Samaria Cup – cieľové bójky neboli v kolmici na cieľ, ale vplyvom vetra v oblúku – v stredných dráhach preto pretekári prestávali pádlovať síce na úrovni cieľovej bóje, ale pred stanovenou líniou cieľa,
* M-SR, KT – nedostatok vysielačiek, nedostatok rozpisov na porade, problémy s váhou, hlásateľ mal stanovisko medzi cieľovými rozhodcami čo bolo navzájom rušivé, problémy s prepravou rozhodcov z ubytovania. Rozhodcovia by privítali lepšiu vzájomnú komunikáciu s organizátorom,
* Pohár SNP – nedostatok rozhodcov, návrh aj na zvýšenie normy počtu rozhodcov,
* Pohár Slávie – nedostatočný záznam prejazdov pretekárov cez obrátku,
* Dunajský maratón – odporúčanie pre organizátora pripraviť novú verziu nalepovacích čísel, napr. s novou farbou podkladu, nakoľko sú čísla každý rok rovnaké,
* Hargašov memoriál – počty rozhodcov určovať podľa typu etapy, nedostatok záchranných člnov, nedostatok rozhodcov, chýbalo spojenie so štartom a vývesná tabuľa, pripraviť v programe väčšiu prestávku medzi „malým“ a veľkým“ Hargašákom.
* M-SR, DT a Rozlúčkové – vážny nedostatok rozhodcov

Spoločné pripomienky:

* Problém s nasadzovaním rozhodcov na pozície priamo na pretekoch z dôvodu ich nedostatočnej kvalifikácie,
* Pre dlho pretrvávajúci problém s nedostatkom rozhodcov na pretekoch a ich častým odhlasovaním plénum navrhuje pokutu za odhlásenie v prípade nezískania náhrady (5,- - 10,- €)
* Návrh na evidenciu odhlásených rozhodcov s náhradou a bez,
* Vložiť do správy HR aj informáciu o počasí,
* Zabezpečiť pri významnejších pretekoch aj záložnú cieľovú kameru,
* Na mnohých pretekoch v mieste štartu a cieľa býva ozvučenie pretekov hlasnejšie ako ozvučenie rozhodcov. Pretekári nepočujú rozhodcu na štarte, resp. cieľovú vežu,
* Odporúčanie pre všetkých rozhodcov zopakovať si dva dni pred pretekmi, na ktoré sú nominovaní, pravidlá RK,
* Preštudovať právomoci jednotlivých orgánov podľa pravidiel RK,
* Odporúčanie meniť pozície rozhodcov počas pretekov podľa okolností pre zníženie stereotypu a zaškolenie,
* Rozhodcovia opakovane zaznamenávajú problém viditeľnosti čiernych viest na pretekároch,
* Plénum odporúča pre ŠTK diskutovať o absolútnej diskvalifikácii pri neprejdení obrátky podľa pravidiel RK,
* Plénum odporúča pre ŠTK diskutovať o zvýšení počtu rozhodcov na obrátke,
* Plénum odporúča pre ŠTK diskutovať o zaradení dvoch traťových rozhodcov na 200m trate,
* Prerokovalo sa disciplinárne konanie – porušenie disciplíny dvoch rozhodcov,

1. Boris Bergendi ďalej informoval rozhodcov o návrhu zmien pravidiel, o plánovanom nákupe obuvi a oblečenia, o školení nových rozhodcov a zvýšení klasifikácie rozhodcov vo februári 2016,

Zapísal: Boris Bergendi

Overil: Juraj Záborský

30.11.2015